
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 660 

21 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στην θέση «ΑΓ. ΓΕΩΡΓΙΟΣ» του 
Δήμου Σκιάθου Ν. Μαγνησίας. 1 

ΑΝΑΚΟΙΝΩΣΕΙΣ 

Πρόσκληση ιδιοκτητών επικινδύνου κτίσματος που 
βρίσκεται στη Σπάρτη, Ν. Λακωνίας. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 618/13.3.2003 από¬ 
φαση του Γενικού Γραμματέα Περιφέρειας Κρήτης... 3 


ΑΠΟΦΑΣΕΙΣ 

Αριθ. 4082 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην θέση «ΑΓ. ΓΕΩΡΓΙΟΣ» του Δήμου 
Σκιάθου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του ν. 2971/2001 (ΦΕΚ 285/Δ/ 
19.12.2001) «περί περί αιγιαλού και παραλίας». 

2. Τις διατάξεις του ν.δ. 439/1970 « περί συμπληρώσεως 
των διατάξεων περί αιγιαλού». 

3. Τις διατάξεις του ν. 3200/1955 (ΦΕΚ 97 τ.Α') «περί 
διοικητικής αποκέντρωσης», όπως αυτές τροποποιή¬ 
θηκαν και ισχύουν σήμερα με τα ν.δ. 532/1970, β.δ. 704/ 
1970, β.δ. 705/1970, β.δ. 192/1972, π.δ. 71/1984, π.δ. 
347/1986, ν. 2026/1992 και π.δ. 97.1993. 

4. Τις διατάξεις του άρθρου 19 παρ. 5 του ν.δ. 2344/1995 
του άρθρου 52 παρ. 6 ν. 2218/1994, του άρθρου 4 παρ. 7 
του ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του ν. 2399/1996 
με τις οποίες προβλέπεται η κατάργηση των θέσεων των 
Περιφερειακών Δ/ντών,οι αρμοδιότητες πλέον του οποί¬ 
ου περιήλθαν στον Γενικό Γραμματέα της Περιφέρειας 
που ασκούνται από τον Αναπληρωτή Περιφερειακό Δ/ντή. 


5. Τις διατάξεις του τετάρτου, εδαφίου της παρ. 2 του 
άρθρου 1 καιτηςπαρ.δτουιδίουάρθρουτουν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (Φ.Ε.Κ. 107 τ.Α'), σύμφωνα με τις οποίες οι Περι¬ 
φερειακές Υπηρεσίες του Υπουργείου Οικονομικών που 
συγκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν α¬ 
πό 1.9.1997, Υπηρεσίες του Υπουργείου Οικονομικών. 

6. Τις διατάξεις του άρθρου 46 του ν. 3220/2004 (Φ.Ε.Κ. 
15/Α/28.1.2004) «Μέτρα αναπτυξιακής και κοινωνικής πο¬ 
λιτικής - αντικειμενικοποίησηςτου φορολογικού ελέγχου 
και άλλες διατάξεις». 

7. Την απόφαση του Υπουργού Εσωτερικών, Δημόσιας 
Διοίκησης και Αποκέντρωσης που δημοσιεύθηκε στο 
Φ.Ε.Κ. 93/Γ/2.4.2004 με την οποία ορίστηκαν οι Γενικοί 
Γραμματείς Περιφερειών της Χώρας. 

8. Την από 21.4.2004 έκθεση κατά το άρθρο 3 του 
ν. 2971 /19.12.2001 (Φ.Ε.Κ. 285/Α719.12.2001) «περί αιγια- 
λού και παραλίας, για τον καθορισμό ορίων αιγιαλού και 
δημιουργία ζώνης παραλίας στη θέση: «ΑΓ. ΓΕΩΡΓΙΟΣ» 
του Δήμου Σκιάθου Ν. Μαγνησίας. 

9. Το από τον Ιανουάριο 2004 τοπογραφικό και υψομε¬ 
τρικό διάγραμμα κλίμακας 1:500 αποτελούμενο από μία 
(1) πινακίδα που συντάχθηκε από τον Τοπ/φο μηχανικό 
Παναγιώτη Καρακαντέ και το οποίο ελέγχθηκε ως προς 
την ακρίβεια της αποτύπωσης και θεωρήθηκε από την Το- 
πογράφο Μηχανικότης Κτηματικής Υπηρεσίας Ν. Μαγνη¬ 
σίας Βασιλική Χατζηπλή στις 21.4.2004. 

10. Την υπ’ αριθμ. 544.5/204/05 σύμφωνη γνώμη του 
Γ.Ε.Ν. για τα όρια αιγιαλού και παραλίας, αποφασίζουμε 

Επικυρώνουμε την από 21.4.2004 έκθεση της κατά το 
άρθρο 3του ν. 2971/19.12.2001 αρμόδιας Επιτροπής κα¬ 
θορισμού ορίων αιγιαλού και παραλίας, για τον καθορι¬ 
σμό ορίων αιγιαλού και δημιουργία ζώνης παραλίας στη 
θέση: «ΑΓ. ΓΕΩΡΓΙΟΣ»του Δήμου Σκιάθου Ν. Μαγνησίας 

Το από τον Ιανουάριο 2004 τοπογραφικό και υψομετρι¬ 
κό διάγραμμα κλίμακας 1:500 αποτελούμενοαπό μία (1) 
πινακίδα που συντάχθηκε από τον Τοπ/φο μηχανικό Πα¬ 
ναγιώτη Καρακαντέ και το οποίο ελέγχθηκε ως προς την 
ακρίβεια της αποτύπωσης και θεωρήθηκε από την Τοπο¬ 
γράφο Μηχανικό της Κτηματικής Υπηρεσίας Ν. Μαγνη¬ 
σίας Βασιλική Χατζηπλή στις 21.4.2004. 

Στο τοπογραφικό διάγραμμα καθορίστηκε από την αρ¬ 
μόδια Επιτροπή όπως πιο πάνω αναφέρεται: 

Η οριογραμμή του αιγιαλού με κόκκινη συνεχή πολυγω¬ 
νική γραμμή 1, 2, 3,... έως και 37, της οποίας οι κορυφές 
εξασφαλίζονται με συντεταγμένες του Κρατικού τριγω¬ 
νομετρικού δικτύου. 

Η οριογραμμή της παραλίας με κίτρινη συνεχή πολυγω¬ 
νική γραμμή Τ, 2’, 3’,... έως και37’, παράλληλη της γραμ¬ 
μής αιγιαλού σε απόσταση 15,00 μ. για την εξυπηρέτηση 
των σκοπών του άρθρου 1, παρ. 2 του ν. 2971/2001. 

Τα κτίσματα και οι κατασκευές μέσα στην ζώνη παρα¬ 
λίας δεν εξαιρούνται. 

Η Επιτροπή διαπίστωσε ότι δεν υπάρχει παλαιός αιγια- 
λός 

Η απόφαση αυτή με την έκθεση της Επιτροπής καιτο το¬ 
πογραφικό διάγραμμα, να δημοσιευθούν στην Εφημερί¬ 
δα της Κυβερνήσεως. 

Λάρισα, 24 Μάίου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 


ΕΚΘΕΣΗ 

Επιτροπής καθορισμού των ορίων αιγιαλού, παραλίας, 
παλαιού αιγιαλού σύμφωνα με τα άρθρα 3,4 και 5 του 
ν. 2971/2001 Καθορισμός για πρώτη φορά των ορίων 
αιγιαλού κλπ στην θέση «ΑΓ. ΓΕΩΡΓΙΟΣ» του Δήμου 
Σκιάθου Ν. Μαγνησίας. 

Στο Βόλο σήμερα την 21.4.2004 οι υπογεγραμμένοι: 

1. ΕΥΘΥΜΙΟΥ ΔΗΜΗΤΡΙΟΣ προϊστάμενος της Κτηματι¬ 
κής Υπηρεσίας ν. Μαγνησίας, ως πρόεδρος. 

2. ΒΑΦΕΙΔΗΣ ΕΜΜΑΝΟΥΗΛ Κεντρικός Λιμενάρχης 
Σκιάθου ως μέλος. 

3. ΧΑΤΖΗΠΛΗ ΒΑΣΙΛΙΚΗ, τοπογράφος μηχανικός της 
Κτηματικής Υπηρεσίας ως μέλος. 

4. ΛΟΥΚΙΔΟΥ ΑΝΑΣΤΑΣΙΑ, διευθύντρια της ΠΕ.ΧΩ.Π.Ε. 
Νομαρχιακής Αυτοδιοίκησης ν. Μαγνησίας, ως μέλος 

Η ΜΟΥΝΤΟΥΡΗ ΚΩΝ/ΝΤΙΑ, διευθύντρια ΠΕ.ΧΩ. Γενι¬ 
κής Γραμματείας Περιφέρειας Θεσσαλίας, αν προσκλή¬ 
θηκε νόμιμα δεν παρουσιάσθηκε, που αποτελούμε την ε¬ 
πιτροπή καθορισμού των ορίων αιγιαλού, παραλίας και 
παλαιού αιγιαλού, σύμφωνα με τα άρθρα 3, 4 και 5 του ν. 
2971/2001 (Φ.Ε.Κ. 285/Α/19.12.2001) και της αριθμ. 
1419/5.6.2002 απόφασης του Προϊσταμένου της Οικονο¬ 
μικής Επιθεώρησης Θεσσαλίας, μετά από αυτοψία στην 
παραπάνω περιοχή στις 21.4.2004 ύστερα από πρόσκλη¬ 
ση του Προέδρου της επιτροπής με το υπ’ αριθμ. 
919/19.4.2004 έγγραφο, αφού λάβαμε υπόψη: 

1. Την από 12.2.2004 αίτηση του Παναγιώτη Καρακαντέ 
με την οποία ζητείται ο καθορισμός του αιγιαλού και της 
παραλίας στην παραπάνω περιοχή. 

2. Τις διατάξεις του Νόμου 2971/2001 (Φ.Ε.Κ. 285/Α/ 
19.12.2001) και ειδικότερα τα άρθρα 4,5,6,7,8, και 9. 

3. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Ιανουάριο 2004 από τον τοπογράφο μηχανικό Παναγιώτη 


Καρακεντέ σε μία (1) πινακίδα και ελέγχθηκε και θεωρή¬ 
θηκε από την Βασιλική Χατζηπλή, τοπογράφο μηχανικό 
της Κτηματικής Υπηρεσίας ν. Μαγνησίας στις 21.4.2004. 

4. Την αντίληψη που σχηματίσθηκε λαμβάνοντας υπό¬ 
ψη, ύστερα από αυτοψία τις φυσικές και λοιπές ενδείξεις 
που επηρεάζουντο πλάτοςτου αιγιαλού και της παραλίας 
και ειδικότερα: 

α) Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1) Η μορφολογία της ακτής συνίσταται από χαλαρά ιζή¬ 
ματα (άμμος, αμμοϊλύς). 

2) Της ακτής συνέχονται εκτάσεις πεδινές, λοφώδεις. 
Με έδαφος γαιώδες. Εκτός σχεδίου. Δομημένες με αραιή 
δόμηση. Με χρήση κατοικίας. 

3) Το φυσικό όριο βλάστησης συνίσταται από χαμηλή 
ποώδη φυσική βλάστηση. 

β) Το γεγονός ότι στη περιοχή δεν εντοπίστηκαν παρά¬ 
κτιοι φυσικοί πόροι. 

γ) Τα πορίσματα από την εκτίμηση των μετεωρολογικών 
στοιχείωντηςπεριοχής, ήτοιτογεγονός ότιη περιοχή δεν 
προσβάλλεται από ανέμους γιατί είναι προστατευμένη 
λόγω του ότι βρίσκεται μέσα σε περίκλειστη θάλασσα (λι¬ 
μνοθάλασσα). 

δ) Τη μορφολογία του πυθμένα ο οποίος συνίσταται α¬ 
πό αμμώδη σύσταση και ήπιες κλίσεις με μικρά βάθη κο¬ 
ντά στην ακτή. 

ε) Τοντομέα ανάπτυξης κυματισμού σε σχέση με το μέ¬ 
τωπο της ακτής ότι δηλαδή πρόκειται για ακτή με μικρό α¬ 
νάπτυγμα πελάγους. 

στ) Την μη ύπαρξη τεχνικών έργων στη περιοχή. 

ζ) Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που επηρεάζουν την παράκτια 
ζώνη. 

η) Την μη ύπαρξη καταγεγραμμένων δημόσιων κτημά¬ 
των. 

θ) Το υφιστάμενο Κτηματολόγιο. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

Καθορίζουμε στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2,3,... έως και 37 της οποίας οι κορυ¬ 
φές εξασφαλίζονται με συντεταγμένες του κρατικού τρι¬ 
γωνομετρικού δικτύου. 

2. Την οριογραμμή της παραλίας για την εξυπηρέτηση 
των σκοπών του άρθρου 1 2 του ν. 2971/2001 με κίτρινη 
συνεχή πολυγωνική γραμμή 1', 2', 3'.... έως και 37',. της ο¬ 
ποίας οι πλευρές είναι παράλληλες της γραμμής αιγιαλού 
σε απόσταση σταθερή 15,00 μ. 

Τα κτίσματα και οι κατασκευές μέσα στην ζώνη παρα¬ 
λίας δεν εξαιρούνται. 

3. Αποφαινόμαστε ότι δεν υπάρχει παλαιός αιγιαλός. 

Η Επιτροπή 

Ο Πρόεδρος Τα Μέλη 

ΔΗΜΗΤΡΙΟΣ ΕΥΘΥΜΙΟΥ ΕΜΜΑΝΟΥΗΛ ΒΑΦΕΙΔΗΣ 

ΒΑΣΙΛΙΚΗ ΧΑΤΖΗΠΛΗ 
ΑΝΑΣΤΑΣΙΑ ΛΟΥΚΙΔΟΥ 

ΑΝΑΚΟΙΝΩΣΕΙΣ 

Αριθ. οικ. 3109 (2) 

Πρόσκληση ιδιοκτητών επικινδύνου κτίσματος που 
βρίσκεται στη Σπάρτη, Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Καλούμε την Αναργύρου Μαρία αγνώστου διαμονής 
όπως προσέλθει στα γραφεία της Δνσης Πολεοδομίας 
Χωροταξίας και Περιβάλλοντος Ν. Λακωνίας που ευρί- 
σκονται στη Σπάρτη και στην οδό 118 αρ. 37 προκειμένου 
να λάβει γνώση της με αριθμ. οικ. 2542/1.6.2005 έκθεσης 
επικινδύνου κτίσματος σε εφαρμογή των διατάξεων του 
από 13.4.1929 π. δ/τος «Περί επικινδύνων οικοδομών 
κ,λπ.» και την υπ’ αριθμ. 29400/4.11.1943 απόφαση (ΦΕΚ 
218Β/ 1943). 

Με εντολή Νομάρχη 

Η Προϊστάμενη του Τμήματος Πολεοδομίας 
ΒΑΣΙΛΙΚΗ ΤΖΑΝΕΤΕΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο ΦΕΚ 325/11.4.2003 (τεύχος Δ') δημοσιεύθηκε η 
υπ’ αριθμ. 618/13.3.2003 απόφαση του Γενικού Γραμ¬ 
ματέα Περιφέρειας Κρήτης που αφορά την οριοθέτη- 
ση τεσσάρων ρεμάτων του οικισμού Κάτω Γουβών 
Ηρακλείου και επειδή στη σελίδα 3358 του παραπάνω 
Φ.Ε.Κ. δημοσιεύτηκε εκ παραδρομής εσφαλμένο τοπο- 
γραφικό σχέδιο, γίνεται η διόρθωση και αντικατάσταση 
της σελίδας 3358 με το ορθό τοπογραφικό διάγραμμα 
που είναι το εξής: 

